**Žiadosť o pridelenie prístupu a používanie Zákazníckeho portálu ISP**
(ďalej len „Žiadosť“)

**Zákazník:**

|  |  |
| --- | --- |
| Obchodné meno\* / Meno a priezvisko\*\*: |  |
| Sídlo\* / Adresa trvalého pobytu\*\*: |  |
| Zapísaný v obchodnom/živnostenskom registri\*: |  |
| Druh a číslo dokladu totožnosti\*\*: |  |
| IČO: |  |
| DIČ: |  |
| IČ DPH: |  |
| Zastúpený: |  |
| e-mail: |  |

Vyplní \*podnikateľ /\*\*nepodnikateľ

Zákazník podpisom tejto Žiadosti žiada o poskytnutie prístupu a možnosť používania Zákazníckeho portálu ISP buď ním osobne, alebo nižšie uvedeným zamestnancom Zákazníka, ktorí budú z poverenia Zákazníka viesť komunikáciu Zákazníka s Dopravcom prostredníctvom Zákazníckeho portálu ISP, a to za účelom *(označte ⮽ v príslušnom stĺpci)*:

|  |  |  |
| --- | --- | --- |
| 1 | [ ]  | prístupu k predpisom a tarifám Dopravcu |
| 2 |[ ]  uzatvárania a realizácie Prepravných zmlúv – elektronický nákladný list |
| 3 | [ ]  | uzatvárania Objednávok prepravy – elektronická Objednávka prepravy |
| 4 | [ ]  | sledovania polohy vozňov a/alebo zásielok (služba za poplatok na základe uzatvorenej Prepravno-obstarávateľskej zmluvy) |

a súčasne potvrdzuje, že súhlasí so Všeobecnými podmienkami prístupu a používania Zákazníckeho portálu ISP.

**Zamestnanci Zákazníka, ktorí budú z poverenia Zákazníka viesť komunikáciu Zákazníka s Dopravcom prostredníctvom Zákazníckeho portálu ISP:**

|  |  |  |  |
| --- | --- | --- | --- |
| **Meno a priezvisko** | **Telefón/Fax** | **e-mail** | **Účel** |
| **1** | **2** | **3** | **4** |
|  |  |  | [ ]  | [ ]  | [ ]  | [ ]  |
|  |  |  | [ ]  | [ ]  | [ ]  | [ ]  |
|  |  |  | [ ]  | [ ]  | [ ]  | [ ]  |
|  |  |  | [ ]  | [ ]  | [ ]  | [ ]  |
|  |  |  | [ ]  | [ ]  | [ ]  | [ ]  |
|  |  |  | [ ]  | [ ]  | [ ]  | [ ]  |
|  |  |  | [ ]  | [ ]  | [ ]  | [ ]  |

Zákazník podpisom tejto Žiadosti súhlasí a akceptuje, že právne úkony, vrátane Prepravných zmlúv/Objednávok prepravy urobených/uzatvorených prostredníctvom Zákazníckeho portálu ISP sa v zmysle § 40 ods. 4 Občianskeho zákonníka považujú za právne úkony urobené/uzatvorené v písomnej forme.

Dopravca ako prevádzkovateľ v zmysle Nariadenia GDPR týmto informuje Zákazníka – fyzickú osobu (ďalej len **„Dotknutá osoba“**), že spracúvanie poskytnutých osobných údajov je nevyhnutné na plnenie príslušnej zmluvy, ktorej zmluvnou stranou je Dotknutá osoba, alebo na to, aby sa na základe žiadosti Dotknutej osoby vykonali opatrenia pred uzatvorením príslušnej zmluvy, a to v zmysle článku 6 ods. 1 písm. b) Nariadenia GDPR. Osobné údaje Dotknutej osoby budú použité tiež za účelom s tým spojeného pridelenia prístupu do Zákazníckeho portálu ISP, ktorý prevádzkuje Dopravca. Dotknutá osoba je povinná poskytnúť osobné údaje, nakoľko v prípade ich neposkytnutia nedôjde k vzniku príslušného zmluvného vzťahu, resp. k realizovaniu opatrení pred uzatvorením príslušnej zmluvy. Osobné údaje môžu byť poskytnuté nasledovným príjemcom: VSL Software, a.s., Lomená 8, 040 01 Košice. Dotknutá osoba zároveň berie na vedomie, že informačné povinnosti a ďalšie fakty o spracúvaní osobných údajov sú uvedené v dokumente s názvom „Politika ochrany osobných údajov v obchodnej spoločnosti Železničná spoločnosť Cargo Slovakia, a.s.“, ktorý je zverejnený na webovej stránke Dopravcu [www.zscargo.sk/oou](http://www.zscargo.sk/oou), a to najmä v článku Informačný systém osobných údajov „Zmluvy“.

Zákazník berie na vedomie, že význam vyššie uvedených slov, ktoré začínajú veľkým písmenom, je zadefinovaný v nižšie pripojených Všeobecných podmienkach prístupu a používania Zákazníckeho portálu ISP.

**Všeobecné podmienky prístupu a používania Zákazníckeho portálu ISP (ďalej len Podmienky)**

**Článok 1 - Definície základných pojmov**

**Dopravca** – Železničná spoločnosť Cargo Slovakia, a.s., so sídlom Drieňová 24, 820 09 Bratislava, zapísaná v Obchodnom registri Okresného súdu Bratislava I., oddiel: Sa., vložka číslo: 3496/B, IČO: 35 914 921.

**Nariadenie GDPR** – Nariadenie Európskeho parlamentu a Rady (EÚ) 2016/679 z 27.4.2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

**Občiansky zákonník** – zákon č. 40/1964 Zb. Občiansky zákonník v znení neskorších predpisov.

**Obchodný zákonník** – zákon č. 513/1991 Zb. Obchodný zákonník v znení neskorších predpisov.

**Objednávka prepravy** – žiadosť odosielateľa o poskytnutie vozňa na prepravu bližšie špecifikovanú v objednávke, ktorú odosielateľ a Dopravca potvrdzujú spôsobom a za podmienok uvedených v Ž PP/N.

**Pracovný deň** – deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike.

**Prepravná zmluva** – zmluva o preprave tovarov (vecí) uzatvorená medzi Dopravcom a Zákazníkom ako odosielateľom v súlade s Obchodným zákonníkom a podľa Ž PP/N, ktorú Zákazník uzatvorí s Dopravcom prostredníctvom elektronického systému Zákaznícky portál ISP za podmienok stanovených v Používateľskej príručke a Ž PP/N.

**Prepravno-obstarávateľská zmluva** – zmluva uzatvorená medzi Dopravcom a Zákazníkom, ktorej predmetom je vykonávanie prepravno-obstarávateľských úkonov dohodnutých a vykonávaných Dopravcom pre a/alebo v mene Zákazníka, pričom tieto úkony súvisia s vykonávaním prepravy tovaru (vecí).

**Prevádzkovateľ** – tretia strana poskytujúca príslušné komunikačné služby (internet), najmä za účelom zabezpečenia pripojenia do Zákazníckeho portálu ISP a/alebo odosielania a prijímania e-mailových správ podľa Žiadosti.

**Prihlasovacie heslo** – autentifikačný alfanumerický reťazec, na základe ktorého je umožnené prihlásenie Zákazníka do Zákazníckeho portálu ISP. Prihlasovacie heslo musí mať najmenej 10 znakov. Odporúča sa, aby Zákazník prvotné Prihlasovacie heslo zmenil hneď po prvom prihlásení do Zákazníckeho portálu ISP a aby toto bolo tvorené kombináciou veľkých a malých písmen, číslic a znakov.

**Prihlasovacie meno** – jedinečné prihlasovacie meno Zákazníka, na základe ktorého je umožnené prihlásenie Zákazníka do Zákazníckeho portálu ISP. Prihlasovacie meno určí a oznámi Zákazníkovi Dopravca.

**Používateľská príručka** – manuál na prácu v Zákazníkom portáli ISP, ktorý Dopravca poskytne a sprístupní Zákazníkovi, a ktorý upravuje pravidlá používania Zákazníckeho portálu ISP Zákazníkmi.

**Zákazník** – prepravca a/alebo zákazník v súlade s Ž PP/N a zákazník podľa Prepravno-obstarávateľskej zmluvy.

**Zákaznícky portál ISP** – aplikácia na internetovej stránke [www.zscargo.sk](http://www.zscargo.sk), ktorá umožňuje Zákazníkovi prístup k údajom z informačných systémov Dopravcu podľa a v súlade s touto Žiadosťou a Používateľskou príručkou.

**Ž PP/N** – Prepravný poriadok Železničnej spoločnosti Cargo Slovakia, a.s. v platnom znení.

**Článok 2 - Špecifikácia a podmienky prístupu a používania Zákazníckeho portálu ISP**

1. Zákazník doručí Dopravcovi podpísanú Žiadosť osobne, poštou alebo kuriérskou službou na adresu:

Železničná spoločnosť Cargo Slovakia, a.s.

Úsek obchodu, sekcia podpory predaja

Zákaznícky servis

Puškinova 3

040 01 Košice

1. Dopravca na základe Žiadosti Zákazníka zriadi Zákazníkovi prístup do Zákazníckeho portálu ISP, a to pridelením potrebných identifikačných údajov. Za týmto účelom Dopravca najneskôr do troch (3) Pracovných dní po doručení Žiadosti pridelí Zákazníkovi Prihlasovacie meno a Prihlasovacie heslo, okrem výnimky uvedenej v bode 2.6 písm. h) Podmienok.
2. Na základe Prihlasovacieho mena a Prihlasovacieho hesla Dopravca sprístupní Zákazníkovi Zákaznícky portál ISP za účelom uvedeným v Žiadosti.
3. Zákazník môže Dopravcu písomne požiadať o vykonanie zmien v prístupových oprávneniach pre zamestnancov Zákazníka, ktorí z poverenia Zákazníka vedú komunikáciu Zákazníka prostredníctvom Zákazníckeho portálu ISP. Požiadavku Zákazník doručí Dopravcovi osobne, poštou, lebo kuriérskou službou na adresu uvedenú v bode 2.1 Podmienok, alebo elektronickou poštou na e-mailovú adresu: infoservis@zscargo.sk.
4. Práva a povinnosti Zákazníka:

(a) vyhlasuje, že má prístup k e-mailovým adresám uvedeným v Žiadosti,

(b) podpisom Žiadosti prehlasuje, že pri používaní Zákazníckeho portálu ISP bude postupovať podľa ustanovení týchto Podmienok a Používateľskej príručky,

(c) sa zaväzuje zabezpečiť utajenie Prihlasovacieho mena, Prihlasovacieho hesla, chrániť ich a urobiť všetky potrebné opatrenia, aby zabránil ich strate, krádeži alebo zneužitiu neoprávnenou osobou,

(d) sa zaväzuje v prípade straty Prihlasovacieho mena, Prihlasovacieho hesla alebo ak sa Zákazník z akéhokoľvek dôvodu domnieva, že jeho Prihlasovacie meno, Prihlasovacie heslo môže byť alebo mohlo byť zneužité, písomne oznámiť túto skutočnosť bez zbytočného odkladu Dopravcovi,

(e) Zákazník je povinný poskytnúť Dopravcovi len správne a úplné osobné údaje a v prípade ich zmeny bezodkladne oznámiť Dopravcovi ich aktualizáciu.

2.6 Práva a povinnosti Dopravcu:

1. sa zaväzuje najneskôr do troch (3) Pracovných dní od zriadenia prístupu odoslať Zákazníkovi na e-mailovú adresu Zákazníka uvedenú v záhlaví Žiadosti Požívateľskú príručku a počas trvania prístupu sprístupniť Zákazníkovi aktuálne znenie Používateľskej príručky v Zákazníckom portáli ISP. Dopravca je oprávnený znenie Používateľskej príručky jednostranne meniť aj bez súhlasu Zákazníka.
2. je oprávnený v prípade akýchkoľvek pochybností zo zneužitia Prihlasovacieho mena, Prihlasovacieho hesla zablokovať Prihlasovacie meno, Prihlasovacie heslo aj bez žiadosti Zákazníka. O tejto skutočnosti informuje Dopravca Zákazníka bez zbytočného odkladu.
3. nezodpovedá za nesprávny postup alebo neodbornú manipuláciu pri používaní Zákazníckeho portálu ISP zo strany Zákazníka,
4. sa zaväzuje zabezpečiť režim nepretržitej prevádzky Zákazníckeho portálu ISP spôsobom uvedeným v týchto Podmienkach a v Používateľskej príručke, okrem prípadov nevyhnutnej údržby a nepredvídateľných technických porúch daného systému,
5. sa zaväzuje v prípade zablokovania prideleného Prihlasovacieho mena, Prihlasovacieho hesla postupovať podľa Používateľskej príručky,
6. sa zaväzuje obnoviť Zákazníkovi prístup do Zákazníckeho portálu ISP bez zbytočného odkladu, najneskôr však do troch (3) Pracovných dní po tom, čo pominú dôvody na jeho zablokovanie a informovať o tom bezodkladne Zákazníka,
7. nie je povinný na základe tejto Žiadosti automaticky so Zákazníkom uzatvoriť Prepravnú zmluvu/Objednávku prepravy, ale pre uzatváranie a plnenie Prepravnej zmluvy/Objednávky prepravy platia v plnom rozsahu ustanovenia Ž PP/N,
8. je oprávnený odmietnuť zriadenie prístupu Zákazníkovi za účelom sledovania polohy vozňov a/alebo zásielok, ak Zákazník neuzatvoril s Dopravcom Prepravno-obstarávateľskú zmluvu.
9. Pre uzatváranie a plnenie Prepravných zmlúv/Objednávok prepravy v plnom rozsahu platia ustanovenia Ž PP/N.
10. Zákazník berie na vedomie, že prihlasovanie do Zákazníckeho portálu ISP sa uskutočňuje prostredníctvom Prevádzkovateľa, ktorý poskytuje príslušné komunikačné služby a Dopravca nezodpovedá za škody, ktoré vzniknú v dôsledku technických porúch na strane Prevádzkovateľa, ani za škody, ktoré vzniknú v dôsledku zmien a/alebo ukončenia právnych vzťahov medzi Zákazníkom a Prevádzkovateľom.
11. Konanie zamestnancov Zákazníka, ktorí z poverenia Zákazníka vedú komunikáciu Zákazníka prostredníctvom Zákazníckeho portálu ISP, sa považuje za konanie samotného Zákazníka, resp. oprávnené konanie v mene Zákazníka pri uzavieraní obchodov (Prepravných zmlúv/Objednávok prepravy, Prepravno-obstarávateľských zmlúv) a ich plnení prostredníctvom Zákazníckeho portálu ISP.
12. Ak Zákazník poruší ktorúkoľvek povinnosť uvedenú v týchto Podmienkach a/alebo v Používateľskej príručke, Dopravca nezodpovedá za škodu, ktorá takto Zákazníkovi vznikne. Dopravca nezodpovedá ani za inú škodu, ktorá Zákazníkovi vznikne v dôsledku porušenia jeho povinností z týchto Podmienok, ani za škody, ktoré vznikli neodbornou manipuláciou s Prihlasovacím menom, Prihlasovacím heslom alebo v súvislosti s nesprávnym používaním Zákazníckeho portálu ISP v rozpore s Používateľskou príručkou.
13. Zákazník môže požiadať Dopravcu o zrušenie prístupu do Zákazníckeho portálu ISP. Dopravca zruší Zákazníkovi prístup do Zákazníckeho portálu ISP na základe jeho písomnej žiadosti, a to v lehote troch (3) Pracovných dní odo dňa prijatia tejto žiadosti. Zákazník doručí žiadosť o zrušenie prístupu Dopravcovi osobne, poštou alebo expresnou kuriérskou službou na adresu Dopravcu uvedenú v bode 2.1 Podmienok.

**Článok 3 - Zmena a platnosť Podmienok**

1. Dopravca je oprávnený tieto Podmienky jednostranne meniť. Zmenu Podmienok je Dopravca povinný oznámiť Zákazníkovi na e-mailovú adresu uvedenú v záhlaví Žiadosti najneskôr do 15 Pracovných dní pred nadobudnutím účinnosti zmeny Podmienok. V prípade, že Zákazník nebude so zmenou Podmienok súhlasiť, je oprávnený požiadať o zrušenie prístupu do Zákazníckeho portálu ISP v súlade s bodom 2.11 týchto Podmienok.
2. Podmienky tvoria neoddeliteľnú súčasť Žiadosti.

V ....................... , dňa ......................

 **Zákazník**

(*Ak Zákazníkom nie je fyzická osoba, je k obchodnému menu Zákazníka potrebné uviesť aj osoby oprávnené podpisovať za Zákazníka v súlade so spôsobom konania uvedeným v príslušnom registri a pripojiť ich podpisy)*